ร้าน Yellow Dellow เป็นร้านขนมหวานและเครื่องดื่มแนวผลไม้ที่มีมะม่วงเป็นพระเอก คล้ายกันกับร้าน mango tango ที่พวกเราคุ้นเคยกันดีนะคะ

ร้านตั้งอยู่ฝั่งสยามสแควร์ตรงข้ามวัตสันสาขาใหญ่ ด้านหน้าอาจจะดูเล็กหน่อยเพราะมึแค่ห้องเดียว แต่ก้อมีที่นั่งประมาณ 3-4 โต๊ะ ทั้งด้านในและนอกร้านค่ะ

เมนูทั้งเครื่องดื่มและของหวานที่นี่มีให้เลือกหลากหลาย หน้าตาน่าทานและราคาไม่แพงด้วยนะคะ อย่างเมนูที่สั่งมาชื่อว่า
- soulmate ราคา 75 บาท ที่เลือกเมนูนี้เพราะสะดุดตากับถั่วแดงกวนของโปรด ที่ท่าทางดูน่าทาน และไม่มีในเมนูอื่นราวกับเป็นไอเท็มลับ ล่อตาล่อใจให้เราต้องสั่งค่ะ 555 

ส่วนประกอบอื่นของเมนูนี้ก้อจะมี ไอศครีมชาเขียว ไข่มุก วิปครีม และนมสด ซึ่งตอนสั่งขอเปลี่ยนไอศครีมเป็นรสมะม่วง และเปลี่ยนวิปครีมเป็นกีวี่แทนค่ะ 

รสชาติ 
-ถั่วแดงกวน ทางร้านจะกวนเอง เลยจะเน้นไม่หวานจัดแสบคอ เหมือนของสำเร็จรูปที่หลายๆร้านชอบใช้ เนื้อออกหยาบนิดๆ อร่อยมาก ติดใจเลยค่ะ
-ไอศครีม เป็นโฮมเมดหอมมะม่วงอมเปรี้ยวนิดๆ ส่วนตัวคิดว่าทานกับถั่วแดงก้ออร่อยเข้ากันนะคะ
-ไข่มุก ออกแนวนุ่มนิ่ม ไม่เหนียวหนุบหนับ
- กีวี่ เปรี้ยวอมหวานสดดีค่ะ
- นมสด ช่วยเพิ่มความกลมกล่อมให้เมนู แต่เสียดายให้มาน้อยไปหน่อย ถ้าเยอะกว่านี้จะยิ่งอร่อยขึ้นอีกแน่นอนค่ะ

สรุปว่าประทับใจกับเมนูที่ได้ชิมครั้งนี้นะคะ ถึงจะไม่ใช่ soulmate ตามแบบฉบับของที่ร้าน แต่ soulmate ของเราก้ออร่อยไม่ผิดหวังจริงๆค่ะ ต้องหาโอกาสกลับมาลองเมนูอื่นๆอีกแน่นอน ????

